Sekretari Mattis udhëton drejt Azisë Jugore
Ai do të vizitojë Indinë, ndërsa Presidenti Trump ka bërë thirrje për një rol më të madh të Indisë për stabilizimin e Afganistanit
Sekretari amerikan i Mbrojtjes, Jim Mattis, do të bëjë udhëtimin e parë drejt Azisë Jugore që kur Presidenti Donald Trump njoftoi strategjinë e tij për luftën në Afganistan. Plani parashikon mijëra forca ushtarake shtesë, si dhe një rol më të zgjeruar për Indinë, ku Sekretari Mattis do të zhvillojë takime të nivelit të lartë. Korrespondenti i Zërit të Amerikës, Bill Gallo, do ta shoqërojë shefin e Pentagonit në këtë udhëtim. Shtëpia e Bardhë po e rishikon politikën për Afganistanin në një periudhë ndryshimesh gjeopolitike në rajon. Kina, me fuqinë e saj ushtarake dhe ekonomike në rritje, po e zgjeron ndikimin e saj drejt Azisë Jugore. Por, Presidenti Donald Trump parashikon një rol më të madh për Indinë si një fuqi rajonale. , tha Presidenti Trump. Është një propozim që Pakistani, rivali i hershëm i Indisë, e shikon si një kërcënim. , tha Kryeministri i Pakistanit, Shahid Khaqanabbasi. Por, India po vepron ndërkohë me kujdes, ndërsa ra dakort këtë muaj të ofrojë më shumë ndihmë për forcat mbrojtëse afgane. Ajo ka ofruar deri tani mbi 2 miliardë dollarë ndihma ekonomike për Afganistanin. Zyrtarët afganë këmbëngulin se dëshirojnë marrëdhënie miqësore me të dyja vendet dhe se pjesa më e madhe e investimeve indiane janë investime të buta. , thotë Ahmad Shah Katawazai, punonjës i ambasadës së Afganistanit në Uashington. Por, janë të shumtë ata që e kundërshtojnë në Pakistan, vendin rival që mund të shtrëngohet të rrisë si kundërpeshë mbështetjen për grupe militante me bazë në Afganistan, thotë Shamila Chaudhary, që ka punuar në administratën Obama për politikat e Azisë Jugore. , thotë zonja Chaudhary. Strategjinë e Sekretarit Mattis për të balancuar rajonin e komplikon më tej edhe Kina. Kina dhe India ranë dakort kohët e fundit të ulin tensionet prej mosmarrëveshjes së hershme për vijën kufitare. Kina e ka pritur gjithashtu me pakënaqësi forcimin e shpejtë të marrëdhënies së Uashingtonit me Nju Delin në fushën e mbrojtjes, një marrëdhënie që pritet të zgjerohet më tej gjatë udhëtimit të Sekretarit Mattis.